5 อันดับเศรษฐีหุ้นไทยปี 2559 - FINNOMENA
ผลการจัดอันดับเศรษฐีหุ้นไทย จาก วารสารการเงินธนาคาร ปรากฏว่า นพ.ปราเสริฐ ปราสาททองโอสถ หรือหมอเสริฐ กรรมการผู้อำนวยการใหญ่ บริษัท กรุงเทพดุสิตเวชการ (BDMS) ครองแชมป์เศรษฐีหุ้นไทยปี 2559 ติดต่อกันเป็นปีที่ 4
8 ธ.ค. 2559

ผลการจัดอันดับเศรษฐีหุ้นไทย จาก วารสารการเงินธนาคาร ปรากฏว่า นพ.ปราเสริฐ ปราสาททองโอสถ หรือหมอเสริฐ กรรมการผู้อำนวยการใหญ่ บริษัท กรุงเทพดุสิตเวชการ (BDMS) ครองแชมป์เศรษฐีหุ้นไทยปี 2559 ติดต่อกันเป็นปีที่ 4
โดยเศรษฐีหุ้นอันดับ 1 นพ.ปราเสริฐ เป็นผู้ถือหุ้นใหญ่ใน 3 บริษัท คือ BDMS 18.26% รวมมูลค่า 61,680 ล้านบาท บริษัท การบินกรุงเทพ (BA) 11% มูลค่า 5,503 ล้านบาท และบริษัท โรงพยาบาลนนทเวช (NTV) 0.79% มูลค่า 62 ล้านบาท รวมแล้วถือหุ้นมูลค่าสูงสุด 67,245 ล้านบาท รวยขึ้น 4,879 ล้านบาท
เศรษฐีหุ้นอันดับ 2 ได้แก่ คีรี กาญจนพาสน์ ประธานกรรมการ บริษัท บีทีเอส กรุ๊ป โฮลดิ้งส์ (BTS) โดยหุ้นที่คีรีถือครองรวม 29,349 ล้านบาท ลดลง 2,861 ล้านบาท (ประกอบด้วย หุ้น BTS 27% , หุ้น BTSGF 0.94% , หุ้น VGI 0.54% , หุ้น GLAND 0.51% ) ทำอันดับดีขึ้นจากปีก่อนที่เป็นเศรษฐีหุ้นอันดับ 4
เศรษฐีหุ้นอันดับ 3 ได้แก่ ทองมา วิจิตรพงศ์พันธุ์ ประธานกรรมการบริหารและกรรมการผู้จัดการ บริษัท พฤกษา เรียลเอสเตท (PS) โดยมีมูลค่าหุ้นที่ถือครองรวม 29,281 ล้านบาท ลดลง 5,999 ล้านบาท (ประกอบด้วย หุ้น PS 54% , หุ้น LPN 0.86%) ตกจากปีก่อนที่เป็นเศรษฐีอันดับ 2
เศรษฐีหุ้นอันดับ 4 ได้แก่ นิติ โอสถานุเคราะห์ นักลงทุนรายใหญ่ทายาทอาณาจักรโอสถสภา สำหรับพอร์ตหุ้นของนิติมีหุ้น 14 บริษัท มูลค่ารวม 27,147 ล้านบาท รวยขึ้น 7,276 ล้านบาท จากราคาหุ้นส่วนใหญ่ในพอร์ตที่ปรับขึ้น ส่งผลให้นิติรวยขึ้นจากเศรษฐีอันดับ 8 ในปีก่อน
เศรษฐีหุ้นอันดับ 5 ได้แก่ อนันต์ อัศวโภคิน ประธานกรรมการและกรรมการผู้จัดการ บริษัท แลนด์ แอนด์ เฮ้าส์ ถือครองหุ้นมูลค่ารวม 25,600 ล้านบาท เพิ่มขึ้น 2,574 ล้านบาท (ประกอบด้วย บริษัท แลนด์ แอนด์ เฮ้าส์ (LH) 24% และ บริษัท แมนดารินโฮเต็ล (MANRIN) 1.36%) ยังคงรักษาอันดับความรวยไว้อันดับ 5
ส่วนตระกูลเศรษฐีหุ้นไทยปี 2559 อันดับ 1 ได้แก่ ตระกูลปราสาททองโอสถ เช่นกัน และอีก 4 อันดับได้แก่ ตระกูลจิราธิวัฒน์ , ตระกูลกาญจนพาสน์ , ตระกูลวิจิตรพงศ์พันธุ์ และ ตระกูลทองแตง ตามลำดับ
ที่มา : http://www.posttoday.com/economy/stock/469208
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: